Sovesh/autoresearch-or huggingface dataset:
ଘୃଷ୍ଣେଶ୍ୱର ଜ୍ୟୋତିର୍ଲିଙ୍ଗ ମନ୍ଦିର ବା ଘୁଷ୍ମେଶ୍ୱର ବା ଘ୍ରେଁଶ୍ୱର ମନ୍ଦିର ଏକ ତୀର୍ଥସ୍ଥାନ ଯାହା ବିଷୟ ଶିବ ପୁରାଣରେ ବର୍ଣ୍ଣନା କରାଯାଇଛି । ଘରେଶ୍ୱର ଶବ୍ଦର ଅର୍ଥ ଦୟାର ଭଗବାନ । । ଏହି ମନ୍ଦିର ହିନ୍ଦୁ ଶୈବମାନଙ୍କର ଏକ ଉଲ୍ଲେଖନୀୟ ତୀର୍ଥଯାତ୍ରା ସ୍ଥାନ ଯାହା ୧୨ ଜ୍ୟୋତିର୍ଲିଙ୍ଗ ମଧ୍ୟରେ ସର୍ବଶେଷ ସ୍ଥାନ । ଏହି ସ୍ଥାନ ଏଲୋରାରେ ଅଛି ଯାହା ଏଲୋରା ଗୁମ୍ଫାଠାରୁ ଏକ କିମିରୁ କମ ଦୂରରେ ଅବସ୍ଥିତ । ମହାରାଷ୍ଟ୍ରର ଔରଙ୍ଗାବାଦର ଉତ୍ତର-ପଶ୍ଚିମ ଦିଗରେ ୩୦ କିମି ଦୂରରେ ଓ ମୁମ୍ବାଇର ଉତ୍ତର-ପୂର୍ବ ଦିଗରେ ୩୦୦ କିମି ଦୂରରେ ଏହି ମନ୍ଦିର ଅବସ୍ଥିତ ।

ଇତିହାସ 
ତ୍ରୟୋଦଶ ଓ ଚତୁର୍ଦଶ ଶତାବ୍ଦୀରେ ଏହି ମନ୍ଦିରକୁ ଦିଲ୍ଲୀ ସଲତନେତ ଭାଙ୍ଗି ଦେଇଥିଲେ । ମୋଗଲ-ମରାଠା ଗୋଳମାଳ ସମୟରେ ଅନେକ ଥର ଏହି ମନ୍ଦିର ଭାଂଗିଛି ଓ ପୁନର୍ଗଠିତ ହୋଇଛି । ମୋଗଲ ସାମ୍ରାଜ୍ୟର ପତନ ପରେ ଆଧୁନିକ ମନ୍ଦିରକୁ ରାଣୀ ଅହିଲ୍ୟାବାଈ ହୋଲକର ସମୟରେ ପୁନର୍ଗଠିତ ହୋଇଛି । ଅଧୁନା ଏହା ଏକ ଉଲ୍ଲେଖନୀୟ ସ୍ଥାନ ଯେଉଁଠାକୁ ପ୍ରତ୍ୟହ ଭକ୍ତମାନେ ଆସି ଲମ୍ବା ଧାଡ଼ିରେ ଭିତରକୁ ଯିବାପାଇଁ ଠିଆ ହେଉଛନ୍ତି । ଯେକେହି ମନ୍ଦିର ପରିସରକୁ ଯିବାକୁ ହେଲେ ଖାଲି ପାଦରେ ଯିବାକୁ ପଡ଼ିବ, କିନ୍ତୁ ଗର୍ଭ-ଗୃହଜୁ ଯିବାକୁ ହେଲେ ଖୋଲା ଛାତିରେ ଯିବାକୁ ହେବ । 

 

ମରାଠା ସ୍ଥାପତ୍ୟ ଶୈଳୀ ଓ ଗଠନର ଏକ ନିଦର୍ଶନ ହେଉଛି ଘୃଷ୍ଣେଶ୍ୱର ଜ୍ୟୋତିର୍ଲିଙ୍ଗ ମନ୍ଦିର । ମନ୍ଦିରଟି ଲାଲ ପଥରରେ ଗଠିତ ଓ ପାଞ୍ଚ ଥାକିଆ ଶିଖର ଅଛି । ଷୋଡଶ ଶତାବ୍ଦୀରେ ଶିବାଜୀଙ୍କର ଜେଜେବାପା ମାଲୋଜି ଭୋନ୍ସଲେ ଏହି ମନ୍ଦିରର ପୁନର୍ନିମାଣ କରିଥିଲେ । ଅଷ୍ଟାଦଶ ଶତାବ୍ଦୀରେ ଆଉ ଥରେ ଅହିଲ୍ୟାବାଈ ହୋଲକର ନିର୍ମାଣ କରିଥିଲେ । ଅହିଲ୍ୟାବାଈ ପୁନର୍ନିମାଣ କରିଥିବା ଅନ୍ୟାନ୍ୟ ମନ୍ଦିରମାନ ହେଉଛି ବାରାଣସୀର କାଶୀ ବିଶ୍ୱନାଥ ମନ୍ଦିର, ଗୟାର ବିଷ୍ଣୁ ମନ୍ଦିର ଓ ସୋମନାଥ ମନ୍ଦିରରେ ଅଧିକ ବୃହତ ଜ୍ୟୋତିର୍ଲିଙ୍ଗ ମନ୍ଦିର ।

ଭାରତର ସମସ୍ତ ଜ୍ୟୋତିର୍ଲିଙ୍ଗ ମଧ୍ୟରେ ଏହା ସବୁଠାରୁ ଛୋଟ ମନ୍ଦିର । ମନ୍ଦିର ଭିତରେ ଅଧା ବାଟ ଯିବାପରେ ଲାଲ ପ୍ରସ୍ତରରେ ନିର୍ମିତ ବିଷ୍ଣୁଙ୍କ ପ୍ରତିମୂର୍ତ୍ତି ଦେଖିବାକୁ ମିଳେ । ଏହାର କୋର୍ଟ ହଲରେ ୨୪ଟି ସ୍ତମ୍ଭ ଅଛି । ସ୍ତମ୍ଭମାନଙ୍କରେ ଶିବଙ୍କର ପୁରାଣ ଓ ଲୋକକଥାମାନ ଖୋଦିତ ହୋଇଛି । ଗର୍ଭ ଗୃହର ଆକାର ୧୭ଫୁଟX୧୭ ଫୁଟ ଲିଂଗମୂର୍ତ୍ତି ପୂର୍ବଦିଗକୁ ମୁହଁ କରି ରହିଛି । କୋର୍ଟ ହଲରେ ନନ୍ଦୀ ବୃଷଭ ରହିଛି । ମନ୍ଦିର ଗୃହମାନଙ୍କରେ ଅନେକ ହିନ୍ଦୁ ଦେବତା ଓ ଦେବୀମାନଙ୍କର ମୂର୍ତ୍ତି ଖୋଦିତ ହୋଇଛି । ଏହି ମନ୍ଦିରଟି ମହାରାଷ୍ଟ୍ର ପ୍ରଦେଶରେ ଅଛି ।

ଯୋଗାଯୋଗ
ସବୁଠାରୁ ପାଖ ଏୟାରପୋର୍ଟ: ଔରଙ୍ଗାବାଦ ଏୟାରପୋର୍ଟ 

ସବୁଠାରୁ ପାଖ ରେଲୱେ ଷ୍ଟେସନ: ଔରଙ୍ଗାବାଦ ଷ୍ଟେସନ

ଆଧାର

ମହାରାଷ୍ଟ୍ରର ହିନ୍ଦୁ ମନ୍ଦିର
ଏକ ଭାରତୀୟ  ଅଟେ । ଏହା ଉତ୍ତର ପ୍ରଦେଶର ରମ୍ପୁର୍ ଜିଲ୍ଲାରେ ଅବସ୍ଥିତ ।

ଭୌଗଳିକ ଅବସ୍ଥିତି 
 ୨୯.୮୦୫୮ ଉତ୍ତର ଅକ୍ଷାଂଶ ଓ ୭୭.୪୫୧୫ ପୂର୍ବ ଦ୍ରାଘିମାରେ ଅବସ୍ଥିତ । ସମୁଦ୍ର ପତନଠାରୁ ଏହା ୮୪୯ ଫୁଟ ଉଚ୍ଚତାରେ ରହିଛି ।

ଜନସଂଖ୍ୟା ଓ ସାକ୍ଷରତା 
୨୦୦୧ ମସିହାର ଭାରତୀୟ ଜନଗଣନା ଅନୁସାରେ,  ସହରର ମୋଟ ଜନସଂଖ୍ୟା ୩୫୭୨୯ ଅଟେ । ସେଥି ମଧ୍ୟରୁ ୫୨.୮୪% ଜଣ ପରୁଷ ହୋଇଥିବା ବେଳେ ୪୭.୧୬% ଜଣ ନାରୀ ଅଟନ୍ତି । ର ସାକ୍ଷରତା ହାର ୪୭.୩୦% ଅଟେ । ଏହା ଜାତୀୟ ହାରଠାରୁ ୧୭.୫୪% ପ୍ରତିଶତ ଅଧିକ ଅଟେ । ସେଥିରୁ ୨୭.୭୪% ପ୍ରତିଶତ ପୁରୁଷ ଓ ୧୯.୫୬% ନାରୀ ଅଟନ୍ତି । ୧୭.୨୭% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି ।

ଭାଷା 
ହିନ୍ଦୀ ର ସରକାରୀ ଭାଷା  ଅଟେ ।

ଆହୁରି ପଢନ୍ତୁ

ଆଧାର

ବାହାର ଲିଙ୍କ 

ଉତ୍ତର ପ୍ରଦେଶର ସହର

  
check for some major data errors
 
ବଟ ତିଆରି ଭୌଗଳିକ ପ୍ରସଙ୍ଗ ବଟ ତିଆରି ଭୌଗଳିକ ପ୍ରସଙ୍ଗ2
ଅପୁର୍ବ କୁମାର ସାଇକିଆ ଆସାମର ଜଣେ ଭାରତୀୟ ଲେଖକ ଅଟନ୍ତି ।  ସେ ୨୦୨୦ ମସିହାରେ ସାହିତ୍ୟ ଏକାଡେମୀ ପୁରସ୍କାର ପ୍ରାପ୍ତ ହୋଇଥିଲେ ।

ପ୍ରାଥମିକ ଜୀବନ ଏବଂ ଶିକ୍ଷା 
ସାଇକିଆ ନାଗାଓଁର ଦିଫାଲୁ ସାତ୍ରରେ ମାତାପିତା ଶ୍ରୀ ପୂର୍ଣ୍ଣାଧର ସାଇକିଆ ଏବଂ ଶ୍ରୀମତୀ ଫୁଲମାଇ ସାଇକିଆଙ୍କଠାରୁ ଜନ୍ମଗ୍ରହଣ କରିଥିଲେ । ସେ ଆସାମର ଖାନପାରା, ESIC ମଡେଲ ହସ୍ପିଟାଲର ଜଣେ ଚକ୍ଷୁ ବିଶେଷଜ୍ଞ ତଥା ମୁଖ୍ୟ ଚିକିତ୍ସା ଅଧିକାରୀ [NFSG] ଭାବେ କାର୍ଯ୍ୟ ସମ୍ପାଦନ କରୁଛନ୍ତି ।

ଗ୍ରନ୍ଥ ବିବରଣୀ

କାହାଣୀ ସଂଗ୍ରହ
 ବେଙ୍ଗସାଟା
 ବ୍ୟୋର୍ଥୋ ନାୟକ
 ଲିଙ୍ଗାମୁକ୍ଟୋ ପ୍ରୀତିଭୀର ଜାଧୁ ଏଟା
 ଚୋଟୋରଉରୋହି
 ବୋଜରୋଟ ଏଡିନ
 ମାଟି ଆଖୋର

ପ୍ରବନ୍ଧ ସଂଗ୍ରହ

 ଆସୋମିୟା ମନୁହର୍ ଜିନ୍

ଅନୁବାଦିତ କ୍ଷୁଦ୍ରଗଳ୍ପ ସଂଗ୍ରହ

 ଦେଶୀ-ବିଦେଶୀ ଗଳ୍ପ ସମ୍ଭାର
ସମ୍ପାଦନା (ଆସାମ ସାହିତ୍ୟ ସଭାଦ୍ୱାରା ପ୍ରକାଶିତ)

ପୁରସ୍କାର
ସାଇକିଆଙ୍କୁ ନିଜର କ୍ଷୁଦ୍ର ଗଳ୍ପ ବେଙ୍ଗସାଟାର ସଂଗ୍ରହ ପାଇଁ ୨୦୨୦ ମସିହାରେ ସାହିତ୍ୟ ଏକାଡେମୀ ପୁରସ୍କାର ସହିତ ପୁରସ୍କୃତ କରାଯାଇଥିଲା ।

ପୂର୍ବରୁ ଉଲ୍ଲେଖନୀୟ ପୁରସ୍କାରଗୁଡ଼ିକ ହେଉଛି: ଆସାମ ସାହିତ୍ୟର ଶ୍ରେଷ୍ଠ ପୁସ୍ତକ ପାଇଁ ଯାଦବ ଶର୍ମା ସାହିତ୍ୟ ପୁରସ୍କାର, ଭାରତୀୟ ମେଡିକାଲ୍ ଆସୋସିଏସନ‌ଦ୍ୱାରା ସାହିତ୍ୟିକ ଉତ୍କର୍ଷ ପୁରସ୍କାର, ଅନ୍ତରଲିପି ସାହିତ୍ୟ ବୋଟା, ସାହିତ୍ୟ ଏକାଡେମୀଦ୍ୱାରା କଥାସନ୍ଧି ସାନ୍ମାନ, ଏବଂ ଆସାମ ସାହିତ୍ୟ ସଭାଦ୍ୱାରା ସୃଜନଶୀଳ ଲେଖା "ଛୋଟୋର ଉରୋହି"'' ନାମକ କ୍ଷୁଦ୍ରଗଳ୍ପ ସଂଗ୍ରହ ପାଇଁ ଶ୍ରେଷ୍ଠ ପୁସ୍ତକ ଭାବେ ଅମ୍ବିକାଗିରି ରାୟେଚୌଧୁରୀ ପୁରସ୍କାର ।

ଆଧାର

୨୦୨୦ରେ ହୋଇଥିବା ଗଣସମ୍ପାଦନା
୧୯୬୨ ଜନ୍ମ
ଭାରତୀୟ ଲେଖକ
ସାହିତ୍ୟିକ
ସାହିତ୍ୟ ଏକାଡେମୀ ପୁରସ୍କାର ବିଜେତା
ପ୍ରୀତିର ଇତି, ୧୯୯୨ରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ନିର୍ଦ୍ଦେଶନା ଦେଇଥିଲେ ରଘୁ ମିଶ୍ର । ସଙ୍ଗୀତ ନିର୍ଦ୍ଦେଶକ ପ୍ରଫୁଲ୍ଲ କର ଏହି କଥାଚିତ୍ରଟିର ସ୍ୱର ସଂଯୋଜନା କରିଥିଲେ ।

ମିହିର ଦାସ, ରାଧା ପଣ୍ଡା, ଜୟୀରାମ ସାମଲ, ପ୍ରିୟଙ୍କା ଉପେନ୍ଦ୍ର ଆଦି କଳାକାରମାନେ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ ।

ଅଭିନୟ
 ମିହିର ଦାସ
 ରାଧା ପଣ୍ଡା
 ଜୟୀରାମ ସାମଲ
 ପ୍ରିୟଙ୍କା ଉପେନ୍ଦ୍ର

ଗୀତ ଏବଂ ସଙ୍ଗୀତ
ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ପ୍ରଫୁଲ୍ଲ କର । ମମତା ସାହୁ, ମହମ୍ମଦ ସାଜିଦ୍, ସୁବାଷ ଦାସ, ତୃପ୍ତି ଦାସ, ସୁବୀର ଦାସ, ଶ୍ରୀକାନ୍ତ ଦାସ, ଗୀତା ଦାସ, ସ୍ୱାଗତିକା ମହାପାତ୍ର ଆଦି କଣ୍ଠଶିଳ୍ପୀମାନେ ଏହି କଥାଚିତ୍ରଟିରେ କଣ୍ଠଦାନ କରିଥିଲେ ।

ଗୀତ

ଆଧାର

ବାହାର ଆଧାର
 

୧୯୯୨ର ଓଡ଼ିଆ କଥାଚିତ୍ର
ସାତ ହେଉଛି ୭, ଏବଂ ଏହା ଏହି ସବୁକୁ ମଧ୍ୟ ବୁଝାଇଥାଏ:
 ୭, ଖ୍ରୀଷ୍ଟ ପର ୭
 ୭ ଖ୍ରୀ. ପୂ., ଖ୍ରୀଷ୍ଟ ପୂର୍ବ ୭
ଡିଗକ୍ସିନ (ଇଂରାଜୀ ଭାଷାରେ Digoxin, ବିକ୍ରୟ ନାମ ଲାନୋକ୍ସିନ, ଏକ ଔଷଧ ଯାହା ଅନେକ ପ୍ରକାରର ହୃଦ୍‌ରୋଗର ଚିକିତ୍ସା ନିମନ୍ତେ ଦିଆଯାଏ । ଅଧିକାଂଶ ସମୟରେ ଏହା ଆଟ୍ରିଆଲ ଫିବ୍ରିଲେସନ, ଆଟ୍ରିଆଲ ଫ୍ଲଟର (atrial flutter) ଓ ହୃଦ୍‌ପାତ ରୋଗମାନଙ୍କରେ ଦିଆଯାଏ ।  ଡିଗକ୍ସିନ ପାଟିରେ ବା ଶିରାଭ୍ୟନ୍ତରରେ (injection into a vein) ଦିଆଯାଏ ।

ଡିଗକ୍ସିନର ମାତ୍ରାଧିକ ହେଲେ ପାର୍ଶ୍ୱ ପ୍ରତିକ୍ରିୟାରେ ସ୍ତନବୃଦ୍ଧି ବା ଗାଇନେକୋମାସ୍ଟିଆ (breast enlargement) ହୋଇପାରେ । ଅନ୍ୟାନ୍ୟ ପ୍ରତିକ୍ରିୟା ମଧ୍ୟରେ ଅରୁଚି, ଅଇ, ଦୃଷ୍ଟି ସମସ୍ୟା, ଦ୍ୱନ୍ଦ୍ୱ ଓ ଅନିୟମିତ ହୃତ୍‌ ସ୍ପନ୍ଦ‌ନ ହୋଇପାରେ ।  ସିନିଅର ସିଟିଜେନମାନଙ୍କର ଅଧିକ ଯତ୍ନ ଆବଶ୍ୟକ ହୁଏ ବିଶେଷତଃ ଯଦି ବୃକ୍‌କ ସମସ୍ୟା (kidney function) ଥାଏ । ଗର୍ଭାବସ୍ଥାରେ ଏହାର ପ୍ରଭାବ ସ୍ପଷ୍ଟ ହୋଇନାହିଁ । ଏହା କାର୍ଡ଼ିଆକ ଗ୍ଲାଇକୋସାଇଡ (cardiac glycoside) ଶ୍ରେଣୀର ଏହ ଔଷଧ ।

ଡିଗକ୍ସିନ ପ୍ରଥମେ ଫକ୍ସଗ୍ଲୋଭ ଗଛ  foxglove ବା ଡିଜିଟାଲିସ ଲାନାଟାରୁ (Digitalis lanata)ରୁ ପୃଥକ କରାଯାଇଥିଲା ସନ ୧୯୩୦ ମସିହାରେ । ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ (World Health Organization's List of Essential Medicines) ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ (health system) ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ବିକାଶଶୀଳ ଦେଶମାନଙ୍କରେ (developing world) ଏହି ଔଷଧର ଏକ ମାସ ଡୋଜର କ୍ରୟ ମୂଲ୍ୟ ୦.୨୧ରୁ ୬.୬ ଆମେରିକୀୟ ଡଲାର । ଯୁକ୍ତରାଷ୍ଟ୍ର ଆମେରିକାରେ ଏହାର ଏକ ମାସ ଡୋଜର ହୋଲସେଲ ମୂଲ୍ୟ ପ୍ରାୟ ୨୫ ଆମେରିକୀୟ ଡଲାର ।

ଆଧାର 

ଔଷଧ
ଶ୍ରୀରାଧା, ୧୯୮୪ରେ ରମାକାନ୍ତ ରଥଙ୍କଦ୍ୱାରା ରଚିତ ଏକ କବିତା ସଙ୍କଳନ । କବି ରମାକାନ୍ତ ରଥଙ୍କୁ ଏଥି ପାଇଁ ୧୯୯୨ରେ ସରସ୍ୱତୀ ସମ୍ମାନରେ ସମ୍ମାନିତ କରାଯାଇଥିଲା । ଭରତବର୍ଷର କାବ୍ୟ ସାହିତ୍ୟରେ 'ଶ୍ରୀରାଧା' ଏକ କ୍ଲାସିକ ସୃଷ୍ଟିର ମାନ୍ୟତା ପାଇଛି । ଏହା ଇଂରାଜୀ ଓ ଆଠଟି ଭାରତୀୟ ଭାଷାରେ ଅନୁଦିତ ହୋଇ ବିପୁଳ ପାଠକୀୟ ଶ୍ରଦ୍ଧା ଲାଭ କରିଛି । ଇଂରାଜୀ ଭାଷାକୁ ଅନୁବାଦ ନିଜେ ଲେଖକ ରମାକାନ୍ତ ରଥ କରିଛନ୍ତି ।
ଶ୍ରୀରାଧାରେ, ରାଧାଙ୍କୁ କବି କେବଳ କୃଷ୍ଣଙ୍କ ପ୍ରେମିକା ଭିନ୍ନ ଏକ ସ୍ୱତନ୍ତ୍ର ନାରୀର ପରିଚୟ ପ୍ରଦାନ କରିବାକୁ ଚେଷ୍ଟା କରିଛନ୍ତି ।

ସଂକ୍ଷିପ୍ତ ବର୍ଣ୍ଣନା

ପ୍ରଶଂସା
 ଇଂରାଜୀ ସାହିତ୍ୟର ପ୍ରଖ୍ୟାତ ଆଲୋଚିକା 'କ୍ୟାଥ୍‌ଲୀନ୍‌ ରାଇନ୍' କହିଛନ୍ତି,"ଭାରତୀୟ କାବ୍ୟମାନସରେ ଦିବ୍ୟସତ୍ତା ପ୍ରତି ଆକର୍ଷଣର ଯେଉଁ ପରମ୍ପରା ରହିଛି ଓ ଯେଉଁ ଆକର୍ଷଣଦ୍ୱାରା କାଳିଦାସ, କବୀର, ମୀରାବାଈ ଓ ରବୀନ୍ଦ୍ରନାଥଙ୍କ କବିତା ଅନୁପ୍ରାଣିତ, ରମାକାନ୍ତ ସେହି ପରମ୍ପରାର କବି । 'ଶ୍ରୀରାଧା' ପରି ପ୍ରଗାଢ ଓ ଉତ୍ତୀର୍ଣ୍ଣ ପ୍ରେମର କବିତା, ଏକଧାରେ ଦେହଜ ଓ ଦେହତୀତ ପ୍ରେମର କବିତା, ଇହଜୀବନ ବାହାରେ ଅବସ୍ଥିତ ଦିବ୍ୟଭାବ ସହିତ ଏକକାର ହେବା ପାଇଁ ଆସ୍ପୃହାର କବିତା ଅନେକ ଦିନରୁ ମୋର ଦୃଷ୍ଟିଗୋଚର ହୋଇନାହିଁ ।"

 ମାଲୟାଲମ ଭାଷାର ବିଖ୍ୟାତ କବୟିତ୍ରୀ ସୁଗାତା କୁମାରୀ କହନ୍ତି, “ ‘ଶ୍ରୀରାଧା’ ପଢିସାରିଲା ପରେ ଟିକିଏ କାନ୍ଦି ପକେଇବାକୁ କେତେ ଚାହିଁଲି ! ରାତି ପରେ ରାତି ଅନିଦ୍ରାରେ, ନିସ୍ତବ୍ଧ ଅସ୍ଥିରତାରେ ବିତିଗଲା.... ନା ଦି’ପଦ ଲେଖିପାରିଲି, ନା ଦି’ ଟୋପା ଲୁହ ବୁହାଇ ପରିଲି... ମୁଁ ଭାବିଥିଲି ବୃନ୍ଦାବନନିବାସିନୀ ରାଧାଙ୍କ ସବୁ ବୃତ୍ତାନ୍ତ ମତେ ଜଣା, କିନ୍ତୁ ଏ ରାଧା ! ମର୍ମନ୍ତୁଦ ପୀଡାର ଓ ଆନନ୍ଦପ୍ଳୁତ ଦିବ୍ୟପ୍ରେମର ମୂର୍ତ୍ତିମତୀ ଏ ରାଧାଙ୍କୁ ଭେଟି ମୋ ଆଖି ଝଲସି ଗଲା.... ତାଙ୍କର ପ୍ରସାରିତ ଦୁଇବାହୁ ଭିତରେ ଥିବା ଉଦଗ୍ରୀବ ଶୂନ୍ୟସ୍ଥାନର ଶ୍ୟାମବର୍ଣ୍ଣ ଦେଖି ମୋର ସର୍ବାଙ୍ଗ କମ୍ପିଉଠିଲା.... ଦ୍ୱୈତଭାବର ଅତଳତଳ ବିଷାଦ ଅଦ୍ୱୈତଭାବର ଉନ୍ମାଦକାରୀ ପୁଲକରେ ପରିଣତ ହୋଇଗଲା ।

କିଛି ପଦ

ଆହୁରି ଦେଖନ୍ତୁ 
 ଶ୍ରୀ ପଳାତକ
 ଓଡ଼ିଆ ସାହିତ୍ୟ
 କେନ୍ଦ୍ର ସାହିତ୍ୟ ଏକାଡେମୀ ପୁରସ୍କାର ପ୍ରାପ୍ତ ଓଡ଼ିଆ ଲେଖକ

ଆଧାର

ବାହାର ଆଧାର 

ଓଡ଼ିଆ ଭାଷା
ଓଡ଼ିଆ ସାହିତ୍ୟ
ବହି
ଓଡ଼ିଆ ବହି
କେନ୍ଦ୍ର ସାହିତ୍ୟ ଏକାଡେମୀ ପୁରସ୍କାର ପ୍ରାପ୍ତ ବହି ଓ ଲେଖକ
ପ୍ରୁସିଆନ ବ୍ଲୁ (ଡାକ୍ତରୀ ବ୍ୟବ‌ହାର) (ଇଂରାଜୀ ଭାଷାରେ Prussian blue) ଅନ୍ୟ ନାମ ପୋଟାସିଅମ ଫେରିକ ହେକ୍ସାସ୍ୟାନୋଫେରେଟ/ potassium ferric hexacyanoferrate) ଏକ ଔଷଧ ଭାବରେ ଥାଲିଅମ ବିଷକ୍ରିୟା (thallium poisoning) ବା ରେଡିଓଆକ୍ଟିଭ ସେସିଅମ ବିଷକ୍ରିୟା (radioactive cesium poisoning) ନିମନ୍ତେ ଦିଆଯାଏ । ଥାଲିଅମ ବିଷକ୍ରିୟାରେ ପାକସ୍ଥଳୀ ଧୁଆ (gastric lavage), ଆକ୍ଟିଭେଟେଡ ଚାରକୋଲ (activated charcoal), ବଳପୂର୍ବକ ମୂତ୍ରତ୍ୟାଗ ବା ଫୋର୍ସଡ ଡାଇୟୁରେସିସ (forced diuresis) ଓ ହେମୋଡାଏଲିସିସ (hemodialysis) ସ‌ହିତ ପ୍ରୁସିଆନ ବ୍ଲୁ ଦିଆଯାଏ । ନାସାପାକସ୍ଥଳୀ ନଳୀ (nasogastric tube) ସାହାଯ୍ୟରେ ଏହା ପାଟିବାଟେ ଦିଆଯାଏ । ଆଉ ମଧ୍ୟ ଜି୬ପିଡି ଅଭାବ (G6PD deficiency) ଚିହ୍ନଟ ନିମନ୍ତେ ପରିସ୍ରାରେ ପ୍ରୁସିଆନ ବ୍ଲୁ ବ୍ୟବ‌ହାର କରାଯାଏ ।
 

ପ୍ରୁସିଆନ ବ୍ଲୁ ପାର୍ଶ୍ୱ ପ୍ରତିକ୍ରିୟାରେ କୋଷ୍ଠକାଠିନ୍ୟ (constipation), ଅଳ୍ପ ରକ୍ତ ପୋଟାସିଅମ (low blood potassium) ଓ କଳା ମଳ ଦେଖାଯାଇପାରେ । ଦୀର୍ଘକାଳୀନ ବ୍ୟବ‌ହାର ଫଳରେ ଝାଳର ରଙ୍ଗ ବଦଳି ନୀଳ ହୋଇଯାଇପାରେ । ଥାଲିଅମ ସ‌ହିତ ଅନ୍ତନଳୀରେ (intestines) ଅନୁବନ୍ଧିତ ହେବାଦ୍ୱାରା ଏହାର ଅବଶୋଷଣ ହୋଇପାରେନାହିଁ ।
 

ପ୍ରାୟ ୧୭୦୬ ମସିହାରେ ପ୍ରୁସିଆନ ବ୍ଲୁ ବିକଶିତ ହୋଇଥିଲା ।  ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ (World Health Organization's List of Essential Medicines) ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ (health system) ନିମନ୍ତେ ଅତି ମହତ୍ତ୍ୱପୂର୍ଣ୍ଣ ।ସନ ୨୦୧୬ ସୁଦ୍ଧା ଏହା କେବଳ ଜର୍ମାନୀ ଓ ଯୁକ୍ତରାଷ୍ଟ୍ର ଆମେରିକାରେ ଡାକ୍ତରୀ ବ୍ୟବ‌ହାର ନିମନ୍ତେ ସ୍ୱୀକୃତିପ୍ରାପ୍ତ ହୋଇଛି । ଯୁକ୍ତରାଷ୍ଟ୍ର ଆମେରିକାରେ ଏହାର ଗୋଟିଏ କୋର୍ଷର ଦାମ ପ୍ରାୟ ୨୦୦ ଆମେରିକୀୟ ଡଲାର । ପୃଥିବୀର ଅନ୍ୟାନ୍ୟ ସ୍ଥାନମାନଙ୍କରେ ଏହା ମିଳିବା କଷ୍ଟକର ।

ଆଧାର 

ଔଷଧ
ରେନାଲ ଟ୍ୟୁବୁଲାର ଏସିଡୋସିସ ( RTA ) ରୋଗରେ ବୃକ୍‌କ ସାଧାରଣ ଭାବରେ କାର୍ଯ୍ୟ କରିବା ସତ୍ତ୍ୱେ ମୂତ୍ରକୁ ସଠିକ୍ ଭାବରେ ଅମ୍ଳ କରିବାରେ ବୃକ୍‌କ ବିଫଳ ହେବା ହେତୁ ଶରୀରରେ ଏସିଡ ପରିମାଣ ବୃଦ୍ଧିପ୍ରାପ୍ତ ହୁଏ ।  ଅଧିକାଂଶ ସମୟରେ କୌଣସି ଲକ୍ଷଣ ଦେଖା ନ ଗଲେ ମଧ୍ୟ ନିର୍ଜଳନ, ଦୁର୍ବଳତା କିମ୍ବା ମାନସିକ ଦ୍ୱନ୍ଦ୍ୱ ହୋଇପାରେ ।  ଚିକିତ୍ସା ବିନା ରୋଗ ଜଟିଳ ହୋଇ ବୃକ୍‌କ ପଥର ରୋଗ, କମ୍ (ହାଇପୋକାଲେମିଆ)  କିମ୍ବା ଅଧିକ ପୋଟାସିୟମ (ହାଇପରକାଲେମିଆ), ରିକେଟ କିମ୍ବା ଓଷ୍ଟିଓମାଲାସିଆ ଭଳି ହାଡର ଅସ୍ୱାଭାବିକତା ଦେଖାଯାଏ ଏବଂ କିଡନୀ ବିଫଳତା ମଧ୍ୟ ହୋଇପାରେ ।

ଜୀବନରେ ପରବର୍ତ୍ତୀ ସମୟରେ ଏହି ରୋଗ ଅଧିକ ପ୍ରାପ୍ତ ହୁଏ ଏବଂ ସାଧାରଣତଃ ପିତାମାତାଙ୍କଠାରୁ ଉତ୍ତରାଧିକାରୀ ସୂତ୍ରରେ କିଛି ଲୋକଙ୍କୁ ମିଳିଥାଏ । ଅନ୍ୟ କେତେକ କାରଣ ମଧ୍ୟରେ ସିସ୍ଟମିକ ଲୁପସ୍ ଏରିଦେମାଟୋସସ୍, ଏକାଧିକ ମଲ୍ଟିପ୍ଲ ମାୟେଲୋମା, ମଧୁମେହ ସମ୍ବନ୍ଧୀୟ ବୃକ୍‌କ ରୋଗ, କିଛି ଔଷଧ ଏବଂ ବୃକ୍‌କ  ପ୍ରତିରୋପଣ  ହୋଇପାରେ । ଏହି ରୋଗର ଚାରୋଟି ପ୍ରକାର ଅଛି: ଟାଇପ୍ ୧ (ଡିଷ୍ଟାଲ୍) ପରିସ୍ରା ମଧ୍ୟରେ ହାଇଡ୍ରୋଜେନ ଆୟନ ମୁକ୍ତ କରିବାରେ ବିଫଳତା, ଟାଇପ୍ 2 (ପ୍ରକ୍ସିମାଲ୍) ପରିସ୍ରାରୁ ବାଇକାର୍ବୋନାଟ ପୁନଃ ଅବଶୋଷଣ କରିବାରେ ବିଫଳତା, ଟାଇପ୍ ୨ ପ୍ରଥମ ଦୁଇଟିର ମିଶ୍ରଣ ଏବଂ ଟାଇପ୍ ୪ରେ ଆଲଡୋଷ୍ଟେରନ୍ ପ୍ରତି କମ୍ କିମ୍ବା ଅଧିକପ୍ରତିରୋଧ ହେତୁ ହୋଇଥାଏ । ମେଟାବୋଲିକ୍ ଏସିଡୋସିସ୍ ସ‌ହିତ ସାଧାରଣ ଆୟନ ଫାଙ୍କା, ଉଚ୍ଚ ରକ୍ତ କ୍ଲୋରାଇଡ୍ ଏବଂ ସାଧାରଣ ଗ୍ଲୋମେରୁଲାର ଫିଲ୍ଟରେସନ୍ ହାର ଥିଲେ ରେନାଲ ଟ୍ୟୁବଲାର ଏସିଡୋସିସ ରୋଗ ନିର୍ଣ୍ଣୟ କରାଯାଏ । 

କାରଣ ଉପରେ ଚିକିତ୍ସା ନିର୍ଭର କରେ । ଟାଇପ ୧ ଏବଂ ଟାଇପ ୨ ପ୍ରକାରର ଚିକିତ୍ସାରେ ସୋଡିୟମ୍ ବାଇକାର୍ବୋନେଟ୍ କିମ୍ବା ପୋଟାସିୟମ୍ ସାଇଟ୍ରେଟ୍ ଗ୍ରହଣ କରାଯାଇପାରେ । ଫସଫେଟ୍ ଏବଂ ଭିଟାମିନ୍ ଡି ପରିପୂରକ ମଧ୍ୟ ଆବଶ୍ୟକ ହୋଇପାରେ । ଫ୍ଲୁଡ୍ରୋକର୍ଟିଜୋନ ଔଷଧ ଦେଇ କିମ୍ବା ପୋଟାସିୟମ ଖାଦ୍ୟ ଓ ଡାଇୟୁରେଟିକ୍ ସୀମିତ କରି ଟାଇପ୍ ୪ ରୋଗର ଚିକିତ୍ସା କରାଯାଇପାରେ । ରେନାଲ୍ ଟ୍ୟୁବୁଲାର୍ ଏସିଡୋସିସ୍ ଏକ ଅଭାବନୀୟ ଘଟଣା ଓ କ୍ୱଚିତ ହୁଏ । ଏହି ଅବସ୍ଥା ପ୍ରଥମେ ୧୯୩୫ ମସିହାରେ ଲାଇଟଉଡ‌ଦ୍ୱାରା ବର୍ଣ୍ଣନା କରାଯାଇଥିଲା ।

ଆଧାର 

ଚିକିତ୍ସା ବିଜ୍ଞାନ
ଜୀବିତପୁତ୍ରିକା (ଜିତିୟା ଭାବରେ ମଧ୍ୟ ଜଣା) ଏକ ତିନି ଦିନିଆ ହିନ୍ଦୁ ପର୍ବ ଯାହାକି ଆଶ୍ୱିନ ମାସର ଶୁକ୍ଳ ପକ୍ଷର ସପ୍ତମୀରୁ ନବମୀ ଯାଏଁ ପାଳନ କରାଯାଏ । ଏହା ମୁଖ୍ୟତଃ ବିହାର, ଝାଡ଼ଖଣ୍ଡ ଓ ଉତ୍ତର ପ୍ରଦେଶରେ ମୈଥିଳୀ, ମଗଧି ଏବଂ ଭୋଜପୁରୀ ଭାଷାର ବ୍ୟବହାର ଲୋକମାନେ ପାଳନ କରନ୍ତି । ଏହି ପର୍ବର ମାଆମାନେ ସେମାନଙ୍କର ପିଲାମାନଙ୍କର ଶୁଭ ମନାସି ନିର୍ଜଳା ଉପବାସ କରନ୍ତି ।

ରୀତିନୀତି 
ଏହା ଏକ ତିନି ଦିନିଆ ପର୍ବ ଅଟେ । 

 ନାହାଇ-ଖାଇ: ଏହି ପର୍ବର ପ୍ରଥମ ଦିନ ହେଉଛି ନାହାଇ-ଖାଇ, ଯେଉଁଦିନ ମାଆମାନେ ଗାଧୋଇବା ପରେ ହିଁ ଖାଦ୍ୟ ଗ୍ରହଣ କରନ୍ତି । ଏହିଦିନ ଖାଦ୍ୟ ଶାକାହାରୀ ହୋଇଥାଏ, ଯାହାକି ଘିଅ ଏବଂ ହିମାଳୟାନ୍ ଲୁଣରେ ପ୍ରସ୍ତୁତ ହୋଇଥାଏ ।
 ଖୁର-ଜିତିଆ ବା ଜୀବିତପୁତ୍ରିକା ଦିନ: ଏହା ହେଉଛି ଏହି ପର୍ବର ଦ୍ୱିତୀୟ ଦିନ ଏବଂ ମାଆମାନେ ନିର୍ଜଳା ଉପବାସ କରନ୍ତି ।
 ପରାନା: ଏହା ହେଉଛି ତୃତୀୟ ଦିନ ଯେଉଁଦିନ ମାଆମାନେ ଉପବାସ ଭାଙ୍ଗନ୍ତି ।

କିମ୍ବଦନ୍ତୀ 
କିମ୍ବଦନ୍ତୀ ଅନୁସାରେ ଜିମୁତବାହାନ ଗନ୍ଧର୍ବମାନଙ୍କର ରାଜା ଥିଲେ । ଏକଦା ସେ ତାଙ୍କର ଭାଇମାନଙ୍କୁ ରାଜ୍ୟ ଭାର ସମର୍ପି ଦେଇ ନିଜ ପିତାଙ୍କର ସେବା କରିବାକୁ ଜଙ୍ଗଲକୁ ଚାଲି ଯାଇଥିଲେ । ଜଙ୍ଗଲରେ ସେ ଜଣେ ବୃଦ୍ଧାଙ୍କୁ କାନ୍ଦୁଥିବାର ଦେଖିଲେ । ସେ ବୃଦ୍ଧାଜଣକ ନାଗବଂଶୀ (ନାଗମାନଙ୍କର ପରିବାରରୁ) ଥିଲେ ଏବଂ ତାଙ୍କୁ ତାଙ୍କର ଏକ ଶପଥ ପୂରଣ କରିବାକୁ ତାଙ୍କ ପୁଅକୁ ଗରୁଡ଼ଙ୍କୁ ଖାଇବାକୁ ଦେବାକୁ ହେବ । ଏହା ଶୁଣି ଜିମୁତବାହାନ ତାଙ୍କ ପୁଅକୁ ସୁରକ୍ଷା ଦେବାକୁ କଥା ଦେଇଥିଲେ ଏବଂ ନିଜକୁ ଗରୁଡ଼ଙ୍କୁ ସମ୍ପର୍ପିବାକୁ ନିଷ୍ପତ୍ତି ନେଇଥିଲେ । ପରଦିନ ସେ ଏକ ପଥରର ଶଯ୍ୟା ଉପରେ ପଡ଼ି ରହି ଗରୁଡ଼ ନିକଟରେ ନିଜକୁ ସମର୍ପି ଦେଇଥିଲେ । ଗରୁଡ଼ ଆସି ଜିମୁତବାହାନଙ୍କୁ ନିଜ ପଞ୍ଝାରେ ଆକ୍ରମଣ କରିଥିଲେ । ଆକ୍ରମଣ ସତ୍ତ୍ୱେ ଜିମୁତବାହାନ ଶାନ୍ତ ରହିଥିଲେ, ତେଣୁ ଗରୁଡ଼ ଆକ୍ରମଣ କରିବା ବନ୍ଦ କରିଦେଇଥିଲେ ଏବଂ ତାଙ୍କୁ ତାଙ୍କର ପରିଚୟ ମାଗିଥିଲେ । ଏହାପରେ ଜିମୁତବାହାନ ସବୁକଥା ଗରୁଡ଼ଙ୍କ ଆଗରେ ବର୍ଣ୍ଣନା କରିବାକୁ ସେ ପ୍ରୀତ ହୋଇଯାଇଥିଲେ ଏବଂ ସେବେଠାରୁ ସେ ନାଗବଂଶୀଙ୍କର କୌଣସି ପ୍ରାଣୀଙ୍କୁ ଆକ୍ରମଣ କରିବେ ବୋଲି ପ୍ରତିଶ୍ରୁତି ଦେଇଥିଲେ । ଏହି କିମ୍ବଦନ୍ତୀ ଅନୁସାରେ ମାଆମାନେ ନିଜ ପିଲାମାନଙ୍କର କଲ୍ୟାଣ ପାଇଁ ଏହି ବ୍ରତ ପାଳନ କରନ୍ତି ।

ଆଧାର 

ହିନ୍ଦୁ ପର୍ବ
ଚୁପ୍ କିଏ ଆସୁଛି, ୨୦୦୯ରେ ମୁକ୍ତିଲାଭ କରିଥିବା ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ପ୍ରଯୋଜନା କରିଥିଲେ ମମତା ରଥ ଓ ମୋହ‌ନ କୁମାର ସାହୁ । ବିଶ୍ୱଭୂଷଣ ମହାପାତ୍ର ଏହି କଥାଚିତ୍ରଟିର କାହାଣୀ, ଚିତ୍ରନାଟ୍ୟ, ସଂଳାପ ରଚନା କରିଥିଲେ ଏବଂ ନିର୍ଦ୍ଦେଶନା ଦେଇଥିଲେ । ଗୁଡ୍‌ଲି ରଥ ଏବଂ ବିଶ୍ୱଭୂଷଣ ମହାପାତ୍ର ଏହି କଥାଚିତ୍ରଟିର ସ୍ୱର ସଂଯୋଜନା କରିଥିଲେ ।

ଭ୍ରାନ୍ତି, ବିଶ୍ୱଜିତ୍, ଜୟ ବିଶ୍ୱାସ, ସୁନୀଲ କୁମାର, ହରିହର ମହାପାତ୍ର, ଶକ୍ତି ମିଶ୍ର, ଅନୁଭବ ମହାନ୍ତି, ସୁବ୍ରତ ନାୟକ ଆଦି କଳାକାରମାନେ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ ।

ଅଭିନୟ
 ସୁନୀଲ କୁମାର
 ଅନୁଭବ ମହାନ୍ତି
 ହରିହର ମହାପାତ୍ର
 ଶକ୍ତି ମିଶ୍ର
 ଭ୍ରାନ୍ତି
 ବିଶ୍ୱଜିତ୍
 ଜୟା ବିଶ୍ୱାସ
 ସୁବ୍ରତ ନାୟକ
 ସୋନାଲ
 ସମର ତ୍ରିପାଠୀ
 ଶୁଭ୍ରାଂଶୁ ନାୟକ

କାହାଣୀ

ଗୀତ ଏବଂ ସଙ୍ଗୀତ
ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ଗୁଡ୍‌ଲି ରଥ ଓ ବିଶ୍ୱଭୂଷଣ ମହାପାତ୍ର ।

ଗୀତ

ଆଧାର

ବାହାର ଆଧାର
 

୨୦୦୯ର ଓଡ଼ିଆ କଥାଚିତ୍ର
ସିଦ୍ଧାର୍ଥଙ୍କ ନିର୍ଦ୍ଦେଶନାରେ ନିର୍ମିତ ଓଡ଼ିଆ ଚଳଚ୍ଚିତ୍ର ଜାଇଫୁଲ ୧୯୮୪ ମସିହାରେ ମୁକ୍ତିଲାଭ କରିଥିଲା ।

ଅଭିନୟରେ 
 ଉତ୍ତମ ମହାନ୍ତି
 ଅପରାଜିତା ମହାନ୍ତି
 ବିଜୟ ମହାନ୍ତି
 ସଙ୍ଗୀତା ଦାଶ
 ଜୟୀରାମ ସାମଲ
 ଜୟା ସ୍ୱାମୀ

ଆଧାର

ଅଧିକ ତଥ୍ୟ
 
 

୧୯୮୪ର ଓଡ଼ିଆ କଥାଚିତ୍ର
ଅନନ୍ତ ଚରଣ ମାଝି (୨୪ ସେପ୍ଟେମ୍ବର ୧୯୪୪ - ୨୫ ସେପ୍ଟେମ୍ବର ୨୦୦୬) ଜଣେ ଓଡ଼ିଆ ରାଜନୀତିଜ୍ଞ ଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ । ୧୯୯୦ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ବଇସିଙ୍ଗା ବିଧାନ ସଭା ନିର୍ବାଚନ ମଣ୍ଡଳୀରୁ ୧୦ମ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ ।

ଜନ୍ମ, ପରିବାର ଓ ଶିକ୍ଷା 
ଅନନ୍ତ ଚରଣ ମାଝି ୧୯୪୪ ମସିହାର ସେପ୍ଟେମ୍ବର ୨୪ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ସାବୁଆ ମାଝି ଓ ପତ୍ନୀଙ୍କ ନାମ ଅନ୍ନପୂର୍ଣ୍ଣା ମାଝି ।

ରାଜନୈତିକ ଜୀବନ 
ଅନନ୍ତ ଚରଣ ମାଝି ଓଡ଼ିଶା ରାଜନୀତିରେ ଜନତା ଦଳର କର୍ମୀ ଭାବରେ କାର୍ଯ୍ୟ କରୁଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ ।

ମୃତ୍ୟୁ 
ଅନନ୍ତ ଚରଣ ମାଝି ୨୦୦୬ ମସିହାର ସେପ୍ଟେମ୍ବର ମାସ ୨୫ ତାରିଖରେ ମୃତ୍ୟବରଣ କରିଥିଲେ । ମୃତ୍ୟୁବେଳକୁ ତାଙ୍କୁ ୬୨ ବର୍ଷ ବୟସ ହୋଇଥିଲା ।

ଆଧାର 

୧୯୪୪ ଜନ୍ମ
୨୦୦୬ ମୃତ୍ୟୁ
ଓଡ଼ିଆ ଲୋକ
ମୟୂରଭଞ୍ଜ ଜିଲ୍ଲାର ଲୋକ
୧୦ମ ଓଡ଼ିଶା ବିଧାନ ସଭାର ସଭ୍ୟ
ଦ୍ରୋଣାବଳୀ ହରିକା , ଜଣେ ଭାରତୀୟ ମହିଳା ଚେସ ଖେଳାଳି । ତାଙ୍କର ଜନ୍ମ ୧୨ ଜାନୁଆରୀ ୧୯୯୧ ମସିହାରେ ହେଇଥିଲା । ସେ ଗ୍ରାଣ୍ଡ ମାଷ୍ଟର ସ୍ତରରେ ୨୦୧୧ ମସିହାରେ ପହଞ୍ଚି ଥିଲେ । ୨୦୦୭-୮ ମସିହାରେ ତାଙ୍କୁ ଭାରତ ସରକାରଙ୍କ ତରଫରୁ ସମ୍ମାନଜନକ ଅର୍ଜୁନ ପୁରସ୍କାର ପ୍ରଦାନ କରାଯାଇଥିଲା । 

ଭ୍ଲାଡିମିର କ୍ରମଣିକ , ଯୁଡିଥ ପୋଲଗାର ଓ ବିଶ୍ୱନାଥନ ଆନନ୍ଦଙ୍କୁ ତାଙ୍କର ଆଦର୍ଶ ଭାବେ ଗ୍ରହଣ କରୁଥିବା ଦ୍ରୋଣାବଳୀ ୨୦୧୬ ମସିହାରେ ତାଙ୍କର ଶୀର୍ଷ ଫର୍ମରେ ରହିଥିଲେ । ସେ ଚୀନ ଦେଶରେ ହେଇଥିବା ଫିଡେ ଚେସ ବିଶ୍ୱ ଚମ୍ପିୟାନଶୀପ ଜିତିବା ସହ ବିଶ୍ୱ ରେଙ୍କିଙ୍ଗରେ ୧୧ ତମ ସ୍ଥାନରୁ ୫ ମ ସ୍ଥାନରେ ପହଞ୍ଚିଥିଲେ । ସେ ରୁଷିଆଠାରେ ସମାପ୍ତ ହେଇଥିବା ବର୍ଷର ମହିଳା ଗ୍ରାଣ୍ଡ ପୃକ୍ ସିରିଜରେ ବିଶ୍ୱର ୫ ମ ରେଙ୍କରେ ରହିଲେ । ସେ ଏହି କ୍ରମରେ ବିଶ୍ୱର ମହିଳା ବିଭାଗର ୧ ନମ୍ବର ଖେଳାଳି ହଉ ୟିଫାନଙ୍କୁ ପରାସ୍ତ କରିଥିଲେ ଓ ବିଶ୍ୱର ୨ ନମ୍ବର ଖେଳାଳି ୱେସ୍ଲେଙ୍କ ସହ ଖେଳ ଅମୀମାଂଶିତ  ରଖିପାରିଥିଲେ ।

କୃତି ସମୂହ 
ଦ୍ରୋଣାବଳୀ ଫିଡେ ଗ୍ରାଣ୍ଡ ପୃକ୍ସରେ ପଞ୍ଚମ ସ୍ଥାନ ପାଇବା ସହ , ଚେଙ୍ଗଦୁଠାରେ ଏହାର ପ୍ରତିଯୋଗୀତାରେ ସ୍ୱର୍ଣ୍ଣ ପଦକ ପାଇଥିଲେ । ସେ ଭାରତୀୟ ଦଳ ପାଇଁ ଦଳଗତ ଏସିଯା ଚେସ ପ୍ରତିଯୋଗୀତାରେ ଅଂଶ ଗ୍ରହଣ କରି ସେଠାରେ ରେପୀଡ ଚେସ ବିଭାଗରେ ସ୍ୱର୍ଣ୍ଣ, ବୋର୍ଡରେ ରୌପ୍ୟ ଓ ଦଳଗତ ପ୍ରତିଯୋଗୀତାରେ ବ୍ରୋଞ୍ଜ ପାଇଥିଲେ । ଏହା ପୂର୍ବରୁ ୨୦୧୫ ମସିହାରେ ରୋମରେ ସ୍ୱର୍ଣ୍ଣ , ଇଉଏଇରେ ବ୍ରୋଞ୍ଜ , ତଥା ବିଶ୍ୱ ଦଳଗତ ଖେଳରେ ରୌପ୍ୟ ପାଇଥିଲେ । ୨୦୦୦ ମସିହାରୁ ୨୦୧୫ ମସିହା ଯାଏ ସେ ବହୁ ପରିମାଣର ଆନ୍ତରଯାତିକ ପ୍ରତିଯୋଗୀତାରେ ବହୁ ପଦକ ପାଇଥିଲେ ।

ଆଧାର

ବାହାର ଲିଙ୍କ 
 Interview of Dronavalli Harika at Women's World Chess Championship 2010.
 Interview of Dronavalli Harika by Frederic Friedel, June 2015.
୧୯୯୧ ଜନ୍ମ
ଭାରତୀୟ ଚେସ ଖେଳାଳି
ଜୀବିତ ବ୍ୟକ୍ତି
୨୦୧୭ ମହିଳା ଇତିହାସ ମାସରେ ଗଢ଼ା ବା ଉନ୍ନତ କରାଯାଇଥିବା ପ୍ରସଙ୍ଗମାନ
ମଲ୍ଲୁ ସ୍ୱରାଜୟମ (୧୯୩୧ – ୧୯ ମାର୍ଚ୍ଚ ୨୦୨୨) ଜଣେ ଭାରତୀୟ ରାଜନେତା ମହିଳା କମ୍ୟୁନିଷ୍ଟ ପାର୍ଟି ଅଫ ଇଣ୍ଡିଆ (ମାର୍କ୍ସବାଦୀ) ଏବଂ ସ୍ୱାଧୀନତା ସଂଗ୍ରାମୀ ଥିଲେ । ସେ ଏକ ସଶସ୍ତ୍ର ଡାଲାମର ସଦସ୍ୟ ଥିଲେ ଯାହା ତେଲେଙ୍ଗାନା ସଂଗ୍ରାମରେ ଭାଗ ନେଇଥିଲା । ତାଙ୍କର ଆତ୍ମଜୀବନୀ "ନା ମାଟେ ତୁପାକେ ଟୁଟା" (ମୋ ଶବ୍ଦ ଏକ ବୁଲେଟ୍) ହାଇଦ୍ରାବାଦ ବୁକ ଟ୍ରଷ୍ଟଦ୍ୱାରା ୨୦୧୯ ମସିହାରେ ପ୍ରକାଶିତ ହୋଇଥିଲା ।

ପ୍ରାରମ୍ଭିକ ଜୀବନ ଓ ବୃତ୍ତି
ସ୍ୱରାଜମ ୧୯୩୧ ମସିହାରେ ଭୀମିରେଡ୍ଡୀ ରାମିରେଡ୍ଡୀ ଏବଂ ଚୋକକାମାରେ କରବିରାଲା କୋଥାଗୁଡେମର ଏକ ସାମ୍ରାଜ୍ୟ ପରିବାରରେ ଜନ୍ମଗ୍ରହଣ କରିଥିଲେ ।

ନାଲଗୋଣ୍ଡା ଜିଲ୍ଲା ନିଜାମଙ୍କ ଅଧୀନରେ ହାଇଦ୍ରାବାଦ ରାଜ୍ୟର ଏକ ଅଂଶ ଥିଲା । ୧୦ ବର୍ଷ ବୟସରେ ସେ ନିଜାମଙ୍କ ରଜାକରଙ୍କ ବିରୁଦ୍ଧରେ ଲୋକଙ୍କଦ୍ୱାରା ରାଲି କରେଇବା ଆରମ୍ଭ କରିଥିଲେ । ମଲ୍ଲୁ ସ୍ୱରାଜୟମ ଜମିନ୍ଦାରଙ୍କ ବିରୁଦ୍ଧରେ ଲଢୁଥିବା ଏକ ଡାଲାମର କମାଣ୍ଡର ହୋଇଥିଲେ ଏବଂ ସେହି ସମୟରେ ନିଜ ମୁଣ୍ଡ ପିଛା ୧୦,୦୦୦ ଟଙ୍କା ପୁରସ୍କାର ନେଇଥିଲେ ।

ତାଙ୍କ ସ୍ୱାମୀ ମଲ୍ଲୁ ଭେଙ୍କଟା ନରସିଂହ ରେଡ୍ଡୀ ଏବଂ ୨୦୦୮ ମସିହାରେ ମୃତ୍ୟୁବରଣ କରିଥିବା ତାଙ୍କ ଭାଇ ଭୀମରେଡ୍ଡୀ ନରସିଂହ ରେଡ୍ଡୀ (ରାଜ୍ୟରେ କମ୍ୟୁନିଷ୍ଟ ଆନ୍ଦୋଳନର ଉଭୟ ସଦସ୍ୟ) ତାଙ୍କ ଜୀବନରେ ଗଭୀର ପ୍ରଭାବ ପକାଇଥିଲେ ।

ପରେ ସେ ସ୍ଥାନୀୟ କୃଷକଙ୍କ କଲ୍ୟାଣ ନିମନ୍ତେ ସକ୍ରିୟ ଭାବରେ ଅଂଶଗ୍ରହଣ କରିଥିଲେ ଏବଂ ଭାରତର କମ୍ୟୁନିଷ୍ଟ ପାର୍ଟିର ମଧ୍ୟ ଜଣେ ପ୍ରମୁଖ ନେତା ଥିଲେ । ସେ ୧୯୭୮ ଏବଂ ୧୯୮୩ ମସିହାରେ ଥୁଙ୍ଗାଥୁର୍ଥୀ ବିଧାନ ସଭା ନିର୍ବାଚନ ମଣ୍ଡଳୀରୁ କମ୍ୟୁନିଷ୍ଟ ପାର୍ଟି ଅଫ ଇଣ୍ଡିଆର ସଦସ୍ୟ ଭାବରେ ମନୋନୀତ ହୋଇଥିଲେ ।

ବ୍ୟକ୍ତିଗତ ଜୀବନ ଓ ମୃତ୍ୟୁ
ସ୍ୱରାଜୟମଙ୍କର ଦୁଇ ପୁଅ ଥିଲେ, ମଲ୍ଲୁ ଗୌତମ ରେଡ୍ଡୀ ଏବଂ ମଲ୍ଲୁ ନାଗାର୍ଜୁନ ରେଡ୍ଡୀ । ତାଙ୍କର ଏକ ଝିଅ କରୁଣା ମଧ୍ୟ ଥିଲେ, ଯିଏ କି ଚିରଞ୍ଜୀବୀଙ୍କ ପ୍ରଜା ରାଜ୍ୟମ ପାର୍ଟିରେ ନାଲଗୋଣ୍ଡା ପାଇଁ ୨୦୦୯ ମସିହାର ନିର୍ବାଚନରେ ​​ଭାଗ ନେଇଥିଲେ । 
ସ୍ୱରାଜୟମ ୧୯ ମାର୍ଚ୍ଚ ୨୦୨୨ ମସିହାରେ ୯୧ ବର୍ଷ ବୟସରେ ହାଇଦ୍ରାବାଦରେ ନିଜର ଏକାଧିକ ଅଙ୍ଗ କାମନକରିବା ହେତୁ ମୃତ୍ୟୁ ବରଣ କରିଥିଲେ । ପରେ ଡାକ୍ତରୀ ଅନୁସନ୍ଧାନ ପାଇଁ ତାଙ୍କ ମୃତଦେହକୁ ସରକାରୀ ମେଡିକାଲ କଲେଜ, ନାଲଗୋଣ୍ଡାକୁ ଦାନ କରାଯାଇଛି ।

ଆଧାର

୧୯୩୧ ଜନ୍ମ
୨୦୨୨ ମୃତ୍ୟୁ
ରେଣ୍ଡୋ ମାଝି ଓଡ଼ିଶାର କଳାହାଣ୍ଡି ଜିଲ୍ଲାର ମୁକ୍ତି ସଂଗ୍ରାମୀ ଆଦିବାସୀ ସର୍ଦ୍ଦାର । ସେ ନିଜ ଭିଟାମାଟି ଏବଂ ଆଦିବାସୀମାନଙ୍କ ସୁରକ୍ଷା ତଥା ଡଙ୍ଗରିଆ ଓ ଝରଣିଆ କନ୍ଧଙ୍କ ଜୀବନଜୀବିକା ପାଇଁ ଇଂରେଜମାନଙ୍କ ବିରୋଧରେ ସ୍ୱର ଉତ୍ତୋଳନ କରି ବିଟିଶଙ୍କ ଗୁଳିମାଡ଼ରେ ୧୮୫୫ ମସିହା ଡିସେମ୍ବର ୧୦ ତାରିଖ ଦିନ ସହିଦ ହୋଇଥିଲେ ।

ପ୍ରାରମ୍ଭିକ ଜୀବନ 
ରେଣ୍ଡୋ ମାଝି କଳାହାଣ୍ଡି ଜିଲ୍ଲା ମଦନପୁର ରାମପୁର ବ୍ଳକର ଉର୍ଲାଦାନୀ ଗ୍ରାମରେ ବକେରକାୟା କନ୍ଧ ଡାବିଶ ମାଝିଙ୍କ ଔରସ୍ୟରୁ ଜନ୍ମଗ୍ରହଣ କରିଥିଲେ । ବ୍ରିଟିଶମାନଙ୍କ ଇଂରାଜୀ ଉଚ୍ଚାରନ ଯୋଗୁ ସେ ରେଣ୍ଡୋ ମାଝି ନାମରେ ପରିଚିତ ହେଲେ । ପିଲା ଦିନରୁ ତୀର ଚାଳନା ଓ ନୌକା ଚାଳନା ଆଦିରେ ଦକ୍ଷତା ହାସଲ କରି ଜଣେ ବଳିଷ୍ଠ ବ୍ୟକ୍ତିତ୍ୱ ଭାବେ ନିଜକୁ କନ୍ଧ ସମାଜ ସର୍ଦ୍ଦାର ଭାବେ ପ୍ରତିପାଦିତ କରିଥିଲେ ।

ସେତେବେଳେ ବ୍ରିଟିଶମାନଙ୍କ ଜନସ୍ୱାର୍ଥ ବିରୋଧୀ ଭୂରାଜସ୍ୱ ଆଇନ ବଳରେ ଚାଷଜମି ଉପରେ କର ବସାଯାଇଥିଲା । ସରକାରଙ୍କ ବିନା ଅନୁମତିରେ ଜଙ୍ଗଲ ସମ୍ପଦ ଆଦିବାସୀମାନେ ଛୁଇଁପାରିବେ ନାହିଁ ବୋଲି ସୁଚନା ଜାରିକରି ଇଂରେଜମାନେ କନ୍ଧମାନଙ୍କ ଉପରେ ନିର୍ଯ୍ୟାତନା ଆରମ୍ଭ କରିଦେଲେ । ଏହା ଫଳରେ ଆଦିବାସୀମାନେ ଏକପ୍ରକାର ଭୂମିହୀନ ହୋଇପଡ଼ିଲେ । ୧୮୪୦-୫୦ ମଧ୍ୟରେ ଜମିଦାରୀ ପ୍ରଥା ବଦଳିଗଲାପରେ ଇଂରେଜ ଏବଂ ଆଦିବାସୀଙ୍କ ମଧ୍ୟରେ ବିଦ୍ରୋହର ସୂତ୍ରପାତ ହୋଇଥିଲା । ମାଝିଙ୍କ ନେତୃତ୍ୱରେ ୧୮୩୭ରୁ ୧୮୫୫ ପର୍ଯ୍ୟନ୍ତ କନ୍ଧମାନେ ଇଂରେଜ ସରକାର ବିରୋଧରେ ସଂଗ୍ରାମ ଜାରି ରଖିଥିଲେ । କନ୍ଧମାନେ ଅତ୍ୟନ୍ତ ନିଷ୍ଠା, ଶ୍ରଦ୍ଧା ଓ ଭକ୍ତିର ସହ ପାଳନ କରୁଥିବା ମେରିଆ ପୂଜା ବା ମଣିଷ ବଳିକୁ ଇଂରେଜ ସରକାର ଦମନ କଲାପରେ ଆଦିବାସୀମାନଙ୍କ ଆନ୍ଦୋଳନ ଉଗ୍ରରୂପ ନେଇଥିଲା । ଇଂରେଜମାନେ ଆଦିବାସୀମାନଙ୍କ ଉପରେ ଜୁଲୁମ କରି ସେମାନଙ୍କ ଘର ଜାଳିଦେଇଥିଲେ । ଏହି ସମୟରେ ରେଣ୍ଡୋ ମାଝି ଆଦିବାସୀ ସମ୍ପ୍ରଦାୟକୁ ଏକତ୍ରିତ କରି ଇଂରେଜମାନଙ୍କ ବିରୋଧରେ ଯୁଦ୍ଧ ଡାକରା ଦେଇଥିଲେ । କନ୍ଧମାନେ ପ୍ରଥମେ ମଦନପୁର ରାମପୁର ରାଜାଙ୍କ ବିରୋଧରେ ଯାଇ ଲୁବେନଗଡ଼ଠାରେ ଆକ୍ରମଣ କରିବା ସହ ଧନୁ ତୀର ସାହାଯ୍ୟରେ ଅନେକ ଇଂରେଜ ସୈନ୍ୟଙ୍କୁ ହତ୍ୟା କରିଥିଲେ । ପ୍ରତିଶୋଧପରାୟଣ ଲେଫ୍ଟନାଣ୍ଟ ମ୍ୟାକନିଏଲ କନ୍ଧମାନଙ୍କୁ ଦୃଢ଼ ହସ୍ତରେ ଦମନ କରି ଏକ କାରାଗାରରେ ବନ୍ଦୀ କରିବା ସହ ରେଣ୍ଡୋ ମାଝିଙ୍କୁ ଗୁଳି କରି ହତ୍ୟା କରିଥିଲେ ।

ଆଧାର 

ଓଡ଼ିଶାର ସ୍ୱାଧୀନତା ସଂଗ୍ରାମୀ
କଳାହାଣ୍ଡି ଜିଲ୍ଲାର ଲୋକ
୧୮୫୫ ମୃତ୍ୟୁ
ଉତ୍କଳ ବିଶ୍ୱବିଦ୍ୟାଳୟ ଓଡ଼ିଶାର ସର୍ବ ପୁରାତନ ତଥା ଭାରତର ସତରତମ ପୁରାତନ ବିଶ୍ୱବିଦ୍ୟାଳୟ ଅଟେ। ବାଣୀ ବିହାର ଭାବେ ପରିଚିତ ଏହାର ୩୯୯.୯ ଏକର ପରିମିତ ଏହାର ପରିସରଟି ଭୁବନେଶ୍ୱରର କେନ୍ଦ୍ରସ୍ଥଳରେ ଅବସ୍ଥିତ। ଏହି ବିଶ୍ୱବିଦ୍ୟାଳୟରେ ନିଜସ୍ୱ ଶିକ୍ଷା ବ୍ୟବସ୍ଥା ଥିବା ସାଙ୍ଗରେ ଅନ୍ୟ ବହୁ ମହାବିଦ୍ୟାଳୟ ଅନୁବନ୍ଧିତ ଭାବେ ରହିଛନ୍ତି। ଏବେ ଏହି ବିଶ୍ୱବିଦ୍ୟାଳୟରେ ୨୭ଟି ସ୍ନାତକୋତ୍ତର ବିଭାଗ ବିଜ୍ଞାନ, କଳା ଓ ବାଣିଜ୍ୟ କ୍ଷେତ୍ରରେ ଶିକ୍ଷାଦାନ କରୁଛନ୍ତି । ଏହାଛଡା ଉତ୍କଳ ବିଶ୍ୱବିଦ୍ୟାଳୟ ଅଧୀନରେ ଦୂରଶିକ୍ଷା ନିର୍ଦ୍ଦେଶାଳୟ, ଆଇନଶିକ୍ଷା ମହାବିଦ୍ୟାଳୟ ଓ ବହୁ ସେଲ୍ଫ ଫାଇନାନ୍ସ ବିଭାଗ ମଧ୍ୟ ଅଛି । ସମ୍ପ୍ରତି ବିଭିନ୍ନ ସ୍ନାତକୋତ୍ତର ବିଭାଗରେ ପ୍ରାୟ ୩୦୦୦ରୁ ଅଧିକ ଛାତ୍ର ପଢୁଛନ୍ତି। ଗତ ଅଡ଼ଷଠି ବର୍ଷଧରି ବାଣୀବିହାର ଶିକ୍ଷା କ୍ଷେତ୍ରରେ ଯୋଗଦାନ କରିଆସୁଛି ।

ଇତିହାସ 
୧୯୩୬ ମସିହାରେ ସ୍ୱତନ୍ତ୍ର ଓଡ଼ିଶା ପ୍ରଦେଶ ଗଠନ ହେବା ସମୟରେ, ଓଡ଼ିଶାରେ ବିଶ୍ୱବିଦ୍ୟାଳୟ ନଥିଲା । ଉଚ୍ଚଶିକ୍ଷା କ୍ଷେତ୍ରରେ ରାଜ୍ୟବାସୀଙ୍କ ଆଶା ଓ ଆକାଙ୍କ୍ଷାକୁ ପୁରଣ କରିବା ନିମନ୍ତେ ୧୯୩୮ମସିହା ମାର୍ଚ୍ଚମାସ ୨ତାରିଖରେ ଓଡ଼ିଶାର ତତ୍କାଳିନ ପ୍ରଧାନମନ୍ତ୍ରୀ ବିଶ୍ୱନାଥ ଦାସ ଓଡ଼ିଶାରେ ଏକ ବିଶ୍ୱବିଦ୍ୟାଳୟ ପ୍ରତିଷ୍ଠା କରିବା ପାଇଁ ଉଦ୍ୟମ ଆରମ୍ଭ କରିଥିଲେ । ଫଳସ୍ୱରୂପ ପଣ୍ଡିତ ନୀଳକଣ୍ଠ ଦାସଙ୍କ ଅଧ୍ୟକ୍ଷତାରେ ଏକ କମିଟି ଗଠିତ ହୋଇଥିଲା । ଶିକ୍ଷାବିତ ଶ୍ୟାମାଚନ୍ଦ୍ର ତ୍ରିପାଠୀଙ୍କୁ ବିଲ ପ୍ରସ୍ତୁତ କରିବାର ଦାୟିତ୍ୱ ଦିଆଗଲା । ଏହି କମିଟିର ସୁପାରିସକୁ ତତ୍କାଳିନ ଓଡ଼ିଶାର ପ୍ରଧାନମନ୍ତ୍ରୀ ମହାରାଜା କୃଷ୍ଣଚନ୍ଦ୍ର ଗଜପତି ନାରାୟଣ ଦେବ ଓ ଶିକ୍ଷାମନ୍ତ୍ରୀ ପଣ୍ଡିତ ଗୋଦାବରୀଶ ମିଶ୍ରଙ୍କ ଉଦ୍ୟମରେ ଚୁଡ଼ାନ୍ତ ରୂପଦେଇ ୩୦ଜୁନ ୧୯୪୩ ମସିହାରେ ବିଧାନ ସଭାରେ ସର୍ବସମ୍ମତି କ୍ରମେ ଗୃହିତ କରାଯାଇଥିଲା । ୧୯୪୩ ମସିହା ଅଗଷ୍ଟ ୨ ତାରିଖରେ ବିଶ୍ୱବିଦ୍ୟାଳୟର ଶୁଭଉଦଘାଟନ କରାଯାଇ ‘ଉତ୍କଳ ବିଶ୍ୱବିଦ୍ୟାଳୟ’ ଭାବେ ନାମିତ କରାଯାଇଥିଲା । ପ୍ରଥମେ ଏହି ବିଶ୍ୱବିଦ୍ୟାଳୟ ରେଭେନ୍ସା ମହାବିଦ୍ୟାଳୟ ସହିତ ପାଞ୍ଚଟି ମହାବିଦ୍ୟାଳୟ ଏବଂ କଳା, ବିଜ୍ଞାନ, ଆଇନ ଓ ଶିକ୍ଷା ଆଦି ଚାରିଟି ବିଭାଗକୁ ନେଇ ଆରମ୍ଭ ହୋଇଥିଲା । ରେଭେନ୍ସା ମହାବିଦ୍ୟାଳୟର ପ୍ରାଣୀବିଜ୍ଞାନ ବିଭାଗରେ ୧୯୪୩ ମସିହା ନଭେମ୍ବର ୨୭ତାରିଖ ଦିନ ‘ଉତ୍କଳ ବିଶ୍ୱବିଦ୍ୟାଳୟ’ର କାର୍ଯ୍ୟରମ୍ଭ ହୋଇଥିଲା ।
ବୈଜ୍ଞାନିକ ଡକ୍ଟର ପ୍ରାଣକୃଷ୍ଣ ପରିଜା ବିଶ୍ୱବିଦ୍ୟାଳୟର ପ୍ରଥମ କୁଳପତି ଆସନ, ୱାଇ. ଏନ. ସୁକନ୍ଥକର କୁଳାଧିପତି ଓ ଭି.ଭି. ଜନ କୁଳସଚିବ ଆସନ ଅଳଙ୍କୃତ କରିଥିଲେ । ବିଶ୍ୱବିଦ୍ୟାଳୟର ଉତ୍ତମ ପରିଚାଳନା ନିମନ୍ତେ ସିନେଟ (ସର୍ବୋଚ୍ଚ ପରିଚାଳନା କମିଟି), ସିଣ୍ଡିକେଟ ଓ ଏକାଡେମିକ କାଉନ୍ସିଲ ଗଠନ କରାଯାଇଥିଲା । ୧୯୪୮ ମସିହାରେ ଏହି ବିଶ୍ୱବିଦ୍ୟାଳୟର ମୁଖ୍ୟକାର୍ଯ୍ୟାଳୟ କଟକଠାରେ ସ୍ଥାପିତ ହେବାପାଇଁ ସିନେଟ ନିଷ୍ପତି ଗ୍ରହଣ କରିଥିଲା । ୧୯୫୭ ମସିହାରେ ବିଶ୍ୱବିଦ୍ୟାଳୟ ନିମନ୍ତେ ସ୍ଥନାଭାବ ଓ ଭବିଷ୍ୟତ କାର୍ଯ୍ୟପନ୍ଥାକୁ ଆଖିଆଗରେ ରଖି ସିନେଟ ବିଶ୍ୱବିଦ୍ୟାଳୟକୁ ଭୁବନେଶ୍ୱରରେ ସ୍ଥାୟୀ ଭାବେ ଅବସ୍ଥାପିତ କରିବାପାଇଁ ନିଷ୍ପତି ଗ୍ରହଣ କରିଥିଲେ । ତଦନୁଯାୟୀ ଭୁବନେଶ୍ୱରଠାରେ ଉତ୍କଳ ବିଶ୍ୱବିଦ୍ୟାଳୟର ପରିସର ନିର୍ମାଣ ନିମନ୍ତେ ଯୋଜନା ପ୍ରସ୍ତୁତ କରାଯାଇଥିଲା । ତତ୍କାଳିନ ମୁଖ୍ୟମନ୍ତ୍ରୀ ହରେକୃଷ୍ଣ ମହତାବଙ୍କ ଉଦ୍ୟମରେ ଭୁବନେଶ୍ୱରଠାରେ ଜାତୀୟ ରାଜପଥ ନିକଟରେ ୩୯୯.୪୯୨ ଏକର ପରିମିତ ଜମିରେ ୧୯୫୮ ମସିହା ଜାନୁଆରୀ ପହିଲାରେ ତତ୍କାଳିନ ରାଷ୍ଟ୍ରପତି ରାଜେନ୍ଦ୍ର ପ୍ରସାଦ ଶିଳାନ୍ୟାସ କରିଥିଲେ । ଏହି ସ୍ଥାନର ନାମ ପ୍ରଥମେ ‘ବିଦ୍ୟାନଗର’ ଥିଲା ଓ ପରବର୍ତ୍ତୀ ସମୟରେ ‘ବାଣୀବିହାର’ ନାମରେ ପରିଚିତ ଲାଭ କରିଥିଲା । ୧୯୬୩ ମସିହରେ ତତ୍କାଳିନ ରାଷ୍ଟ୍ରପତି ସର୍ବପଲ୍ଲୀ ରାଧାକ୍ରିଷ୍ଣନ ଉତ୍କଳ ବିଶ୍ୱବିଦ୍ୟାଳୟର ନୂତନ ପରିସର ଉଦଘାଟନ କରିଥିଲେ ।

ପରିଜା ପାଠାଗାର 

୧୯୪୬ରେ ବିଶ୍ୱବିଦ୍ୟାଳୟରେ ଏହି ପାଠାଗାର ପ୍ରତିଷ୍ଠା ହୋଇଥିଲା । ଏହାର ନାମ ସ୍ୱର୍ଗତ ପ୍ରାଣକୃଷ୍ଣ ପରିଜାଙ୍କ (ବିଶ୍ୱବିଦ୍ୟାଳୟର ପ୍ରଥମ କୁଳାଧିପତି ଓ ଜଣେ ବିଶ୍ୱସ୍ତରୀୟ ବୈଜ୍ଞାନିକ) ସ୍ମୃତି ଉଦ୍ଦେଶ୍ୟରେ ରଖାଗଲା ପରିଜା ପାଠାଗାର । ଏଠାରେ ବିଭିନ୍ନ ସ୍ନାତକୋତ୍ତର ବିଭାଗ ଅଧୀନରେ ୨୪ଟି ବିଭାଗୀୟ ପାଠାଗାର ରହିଛି । ଏହା ବ୍ୟତୀତ ୨୪ଟି ବରିଷ୍ଠ ପଢାଘର, ୧୪ ଗବେଷଣା ମଣ୍ଡଳ (resarch cubicle) ଓ ୧୨୦ଟି ସାଧାରଣ ପଢାଘର ରହିଛି ।

ବିଭାଗ
ଏହି ବିଶ୍ୱବିଦ୍ୟାଳୟରେ ୨୭ଟି ବିଭାଗ ରହିଛି ।

ଆଧାର

ବାହାର ଆଧାର 
 

ଓଡ଼ିଶାରେ ଶିକ୍ଷା
ଓଡ଼ିଶାରେ ମହାବିଦ୍ୟାଳୟ ଓ ବିଶ୍ୱବିଦ୍ୟାଳୟ
ରାମେଶ୍ୱର ସିଂହ ନାଏକ (୨୩ ଜୁଲାଇ ୧୯୩୦ - ୭ ସେପ୍ଟେମ୍ବର ୨୦୦୭) ଜଣେ ଓଡ଼ିଆ ରାଜନୀତିଜ୍ଞ ଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଦୁଇ ଥର କାର୍ଯ୍ୟ କରିଥିଲେ । ୧୯୭୧ ଓ ୧୯୭୭ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ଲାଇକେରା ବିଧାନ ସଭା ନିର୍ବାଚନ ମଣ୍ଡଳୀରୁ ଯଥାକ୍ରମେ ୫ମ ଓ ୭ମ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ ।

ଜନ୍ମ, ପରିବାର ଓ ଶିକ୍ଷା 
ରାମେଶ୍ୱର ସିଂହ ନାଏକ ୧୯୩୦ ମସିହାର ଜୁଲାଇ ୨୩ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ଚନ୍ଦନ ସିଂହ ନାଏକ ଓ ପତ୍ନୀଙ୍କ ନାମ ତିଳୋତ୍ତମା ଦେଇ ।

ରାଜନୈତିକ ଜୀବନ 
ରାମେଶ୍ୱର ସିଂହ ନାଏକ ଓଡ଼ିଶା ରାଜନୀତିରେ ପ୍ରଥମେ ଭାରତୀୟ ଜାତୀୟ କଂଗ୍ରେସ (ଆର୍)ରେ ଓ ପରେ ଜନତା ପାର୍ଟିର କର୍ମୀ ଭାବରେ କାର୍ଯ୍ୟ କରିଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଦୁଇ ଥର କାର୍ଯ୍ୟ କରିଥିଲେ ।

ବିଧାନ ସଭା ସଭ୍ୟ ବିବରଣୀ

ମୃତ୍ୟୁ 
ରାମେଶ୍ୱର ସିଂହ ନାଏକ ୨୦୦୭ ମସିହାର ସେପ୍ଟେମ୍ବର ୭ ତାରିଖରେ ମୃତ୍ୟୁବରଣ କରିଥିଲେ । ମୃତ୍ୟୁବେଳକୁ ତାଙ୍କୁ ୭୭ ବର୍ଷ ବୟସ ହୋଇଥିଲା ।

ଆଧାର 

୧୯୩୦ ଜନ୍ମ
୨୦୦୭ ମୃତ୍ୟୁ
ଓଡ଼ିଆ ଲୋକ
ସମ୍ବଲପୁର ଜିଲ୍ଲାର ଲୋକ
୫ମ ଓଡ଼ିଶା ବିଧାନ ସଭାର ସଭ୍ୟ
୭ମ ଓଡ଼ିଶା ବିଧାନ ସଭାର ସଭ୍ୟ
ଚମ୍ପିଆନ, ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ପ୍ରଯୋଜନା କରିଥିଲେ ଏନ୍. ଗଙ୍ଗାଧର ରେଡ୍ଡୀ ଓ ଦୀପ୍ତି । ରଜନୀ ରଞ୍ଜନ ଏହି କଥାଚିତ୍ରଟିର ସଂଳାପ ରଚନା କରିଥିଲେ । କେ. ମୂରଲୀକ୍ରିଷ୍ଣା ଏହି କଥାଚିତ୍ରଟିର ନିର୍ଦ୍ଦେଶନା ଦେଇଥିଲେ ।

ଏହି କଥାଚିତ୍ରଟିର ମୁଖ୍ୟ ଭୂମିକାରେ ଅଭିନୟ କରିଥିଲେ ଅର୍ଚ୍ଚିତା ସାହୁ । ଅର୍ଚ୍ଚିତା ଏହି କଥାଚିତ୍ରଟିରେ ଜଣେ ଗାଉଁଲି ଚାଷୀର ଝିଅ ଭୂମିକାରେ ଅଭିନୟ କରିଥିଲେ, ଯିଏକି ପରବର୍ତ୍ତୀ ସମୟରେ ସ‌ହରକୁ ଯାଇ ନିଜର ଇଚ୍ଛା ପୂରଣ କରିବାକୁ କିକ୍ ବକ୍ସର ଭାବରେ ଆନ୍ତର୍ଜାତୀୟ ସ୍ତରରେ ପୁରସ୍କୃତ ହୁଅନ୍ତି । ମନୋଜ ମିଶ୍ର, ପୃଥ୍ୱୀରାଜ ନାୟକ, ସଲିଲ ମିତ୍ର, କାଳିଆ, ମୌସୁମୀ, ଆଶିଷ, ପ୍ରୀତିରାଜ ଶତପଥୀ, ଇଲୁ ବାନାର୍ଜୀ, ବାବୁ ପ୍ରଧାନ, କୁନି ମିଶ୍ର, ସନ୍ଦୀପ ମନାଲି ଆଦି କଳାକାରମାନେ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ ।

ଏହି କଥାଚିତ୍ରରେ ଅର୍ଚ୍ଚିତ ୪ଟି ଅଲଗା ଅଲଗା ଶୈଳୀରେ ଅଭିନୟ କରିଥିଲେ । ତାଙ୍କୁ ବକ୍ସିଂ ପାଇଁ ସ୍ୱତନ୍ତ୍ର ପ୍ରଶିକ୍ଷଣ ନେବା ସ‌ହ ସେ ନିୟମିତ ବ୍ୟାୟାମ କରୁଥିବା କଥା ତାଙ୍କର ସୋସିଆଲ ମିଡ଼ିଆ ପୃଷ୍ଠାରେ ଫଟୋ ସ‌ହିତ ସେୟାର କରିଥିଲେ ।

ଅଭିନୟ
 ଅର୍ଚ୍ଚିତା ସାହୁ
 ମନୋଜ ମିଶ୍ର
 ପୃଥ୍ୱୀରାଜ ନାୟକ
 ସଲିଲ ମିତ୍ର
 ସୁଧାଂଶୁ ନାରାୟଣ ଦାଶ
 କାଳିଆ
 ମୌସୁମୀ
 ଆଶିଷ
 ପ୍ରୀତିରାଜ ଶତପଥୀ
 ଇଲୁ ବାନାର୍ଜୀ
 ବାବୁ ପ୍ରଧାନ
 କୁନି ମିଶ୍ର
 ସନ୍ଦୀପ ମନାଲି

କାହାଣୀ

ଗୀତ ଏବଂ ସଙ୍ଗୀତ
ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ବୈଦ୍ୟନାଥ ଦାଶ ।

ଗୀତ

ଆଧାର

ବାହାର ଆଧାର
 

୨୦୧୯ର ଓଡ଼ିଆ କଥାଚିତ୍ର